**Ministru kabineta noteikumu projekta “****Noteikumi par prioritāro investīciju projektu apkalpošanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai veicinātu Latvijas tautsaimniecības atgūšanos no krīzes un ekonomiskās situācijas uzlabošanos, 2020.gada 10.jūnija Covid-19 infekcijas izplatības seku pārvarēšanas likuma 59. pantā ir paredzēts pasākums – paātrināt privāto investīciju apjoma pieaugumu. Ministru kabineta noteikumu “Noteikumi par prioritāro investīciju projektu apkalpošanu” projekts (turpmāk – Noteikumu projekts) ir izstrādāts šī pasākuma īstenošanai un nosaka prioritāro investīciju projektu sektorus, komersantu kvalifikācijas kritērijus un investīciju projektu apstiprināšanas kārtību, attiecībā uz kuriem tiešās un pastarpinātās pārvaldes iestādes, kā arī privātpersonas nodrošina pakalpojumu sniegšanu prioritārā kārtībā un termiņā. Noteikumu projekts nosaka arī valsts pārvaldes uzdevumu ietvaros sniedzamo pakalpojumu sarakstu un gadījumus, kas nodrošināmi prioritārā kārtībā un termiņā attiecībā uz prioritārajiem investīciju projektiem.Noteikumu mērķis ir samazināt administratīvo slogu un paātrināt administratīvos saskaņošanas procesus, vienlaicīgi veicinot Latvijas konkurētspēju investīciju piesaistes jomā. Noteikumiem nav fiskālas ietekmes. Noteikumi stāsies spēkā 2021.gada 1.februārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz Covid-19 infekcijas izplatības seku pārvarēšanas likuma 59.panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saistībā ar COVID-19 izplatību pasaulē un Latvijā noteikta virkne stingru ierobežojošu pasākumu. No 2020. gada 12.martā līdz 2020.gada 12.maijam un no 2020.gada 9.novembra līdz 2021.gada 7.februārim visā valsts teritorijā tika izsludināta ārkārtējā situācija ar mērķi ierobežot Covid-19 izplatību (Ministru kabineta 2020. gada 12. marta rīkojums Nr. 103 "Par ārkārtējās situācijas izsludināšanu", un Ministru kabineta 2020.gada 6.novembra rīkojums Nr.655 "Par ārkārtējās situācijas izsludināšanu"). Minētie ierobežojošie pasākumi ietekmē komersantu spēju veiksmīgi īstenot komercdarbību, tādējādi tie atstāj negatīvu ietekmi uz valsts ekonomisko izaugsmi. Ņemot vērā aktuālās norises pasaules tautsaimniecībā, t.sk. Covid-19 izplatības otrā viļņa ietekmi, Latvijas Banka prognozē Latvijas IKP samazinājumu 2020.gadā par 4,7%, kā arī lēnāku IKP izaugsmi 2021.gadā – 2,8%.Tāpat, uzņēmējus apvienojošās organizācijas kā, piemēram, Latvijas Tirdzniecības un rūpniecības kamera (LTRK) un Foreign Investors’ Council in Latvia (FICIL) ir norādījušas uz lēnu investīciju projektu virzību un lēnu dažādu ar to saistītu saskaņojumu apstiprināšanu valsts un pašvaldību iestādēs. Apjomīgu investīciju projektu īstenošana nereti aizņem 2-3 gadus. Lai nodrošinātu veiksmīgāku ekonomikas atveseļošanos un turpmāku izaugsmi, tostarp radot konkurētspējīgu vidi investīciju ieplūšanai ekonomikā, nepieciešams izstrādāt jaunu, uzņēmējus atbalstošu, regulējumu. Turklāt, ņemot vērā, ka šāda veida prioritāro projektu “koridors” jau ir izveidots Lietuvā, administratīvā sloga mazināšana un projektu saskaņošanai nepieciešamā laika saīsināšana ir būtisks aspekts Latvijas reģionālās konkurētspējas celšanai investīciju piesaistes jomā. Lai uzlabotu konkurētspēju, nepieciešams veidot “Zaļo koridoru” liela apjoma investīcijām prioritārajos virzienos, ar mērķi mērogojami pārnest zināšanas, piesaistīt kapitālu un talantus tautsaimniecībā būtiskās jomās.Straujāk piesaistot investīcijas, mēs spēsim ātrāk panākt strukturālas pārmaiņas ekonomikā un celt darba ražīgumu. Īpaši aktuāli tas ir tādēļ, ka Latvijas sabiedrība strauji noveco un pēc Ekonomiskās sadarbības un attīstības organizācijā (OECD) veiktā pētījuma "Pensions at a Glance 2019" datiem līdz 2060. gadam darbspējīgo iedzīvotāju skaits Latvijā saruks par 40%. Tas nozīmē, ka katram strādājošajam būs jābūt teju divas reizes efektīvākam, lai nodrošinātu vismaz līdzšinējo dzīves līmeni.Iniciatīvas mērķis ir radīt administratīvos atvieglojumus prioritārajiem investīciju projektiem. Noteikumu projekts paredz noteikt prioritāro investīciju projektu sektorus, kritērijus investīciju projektu atzīšanai par prioritāriem, to apstiprināšanas kārtību kā arī valsts pārvaldes uzdevumu ietvaros sniedzamos pakalpojumus, kas par prioritāriem atzītiem investīciju projektiem sniedzami paātrinātā kārtībā un termiņā. Pakalpojumu un to gadījumu saraksts, kad prioritārie projekti ir apkalpojami prioritārā termiņā un kārtībā, ir nosaukts Noteikumu Pielikumā un tiks papildināts, identificējot šādu vajadzību. Nepieciešamie precizējumi tiks galvenokārt apkopoti, balstoties uz komersantu iesniegumos par prioritārā statusa piešķiršanu norādīto informāciju. Prioritārā kārtība un termiņš, kādā apkalpojami prioritārie investīciju projekti, ir noteikti “Covid-19 infekcijas seku pārvarēšanas likuma” 59.panta 3.daļā: “Ja šā panta otrajā daļā minētajā sarakstā ietverto pakalpojumu sniegšanas termiņš atbilstoši attiecīgās jomas darbību regulējošiem normatīvajiem aktiem ir garāks par piecām darbdienām, tad prioritārā kārtībā attiecīgais pakalpojums sniedzams vismaz divas reizes īsākā termiņā un par to netiek piemērota papildu maksa.”Prognozētais prioritāro investīciju projektu loks varētu būt 50 – 70 investīciju projekti gadā, balstoties uz 2019. un 2020.gada datiem. Piemērojot prioritārās kārtības un termiņa noteikumus Pielikumā iekļautajos Imigrācijas likuma un MK noteikumu “Uzturēšanās atļauju noteikumi” regulētajos gadījumos, par subjektu loku uzskatāms komersants un tā nodarbinātie.Prioritāro investīciju projektu sektori ir definēti saskaņā ar NIP un RIS3 jomām, un tie ir: 1) zināšanu ietilpīga bioekonomika; 2) biomedicīna, medicīnas tehnoloģijas, farmācija; 3) fotonika un viedie materiāli, tehnoloģijas un inženiersistēmas; 4) viedā enerģētika un mobilitāte; 5) informācijas un komunikācijas tehnoloģijas; 6) starptautisko biznesa pakalpojumu centru darbības nodrošināšana un pakalpojumu sniegšana; 7) būvniecība, kā arī transports un loģistika, ja tie ir saistīti ar pakalpojumu un infrastruktūras nodrošināšanu iepriekšminētajos sektoros strādājošiem uzņēmumiem, kas atbilst noteikumu 4.punktā minētajiem kritērijiem.MK noteikumi ir attiecināmi uz visiem komercsabiedrību (turpmāk - Komersants) investīciju projektiem, neatkarīgi no to finansējuma avota un projektu administrējošās vai pārraugošās iestādes. Balstoties uz 2019.gadā īstenoto šāda apjoma projektu skaitu prioritārajos sektoros, kritērijiem atbilstošu projektu skaits paredzams apmēram 50–70 projektiem gadā, balstoties uz datiem gan par esošajiem investīciju projektiem, ko īsteno Latvijas investīciju un attīstības aģentūras (turpmāk – LIAA) klienti, gan ņemot vērā datus par ieguldījumu apjomu iepriekšējā gadā, kuru vērtība pārsniedz 10 miljonus euro.Noteikumos ietvertais regulējums neattiecas uz pašvaldību īstenotajiem vai plānotajiem infrastruktūras, galvenokārt  inženierinfrastruktūras un sociālās infrastruktūras projektiemPrioritāra investīciju projekta statusa piešķiršanas kritēriji un pieprasīšanas kārtība: Lēmumu par prioritāra investīciju projekta statusa apstiprināšanu pieņem LIAA. Atbalsts paredzēts komercsabiedrībām. Lai piešķirtu Statusu, Komersantiem ir: 1) jādarbojas vienā no Noteikumu projekta 2. punktā minētajām prioritārajām nozarēm;2) tiem uz iesnieguma iesniegšanas dienu nedrīkst būt Valsts ieņēmumu dienesta (turpmāk – VID) administrēto nodokļu (nodevu) parādu, kas kopsummā pārsniedz 1000 euro, izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu vai noslēgts vienošanās līgums;3) tiem nav pasludināts maksātnespējas process, netiek īstenots tiesiskās aizsardzības process un netiek īstenots ārpustiesas tiesiskās aizsardzības process, nav uzsākta bankrota procedūra, piemērota sanācija vai mierizlīgums, un to saimnieciskā darbība nav izbeigta vai tie neatbilst tiesību aktos noteiktajiem kritērijiem, lai tiem piemērotu maksātnespējas procedūru; 4) tiem ir pietiekami finanšu resursi investīciju projekta īstenošanai, ko apliecina attiecīgs finansējuma pieejamību apliecinošs dokuments5) un tiem jāatbilst vismaz trijiem no sekojošiem kritērijiem:- **ieguldījumu apjoms** trīs gadu periodā ir vismaz 5 000 000 euro (Rīgas pilsētas administratīvajā teritorijā - vismaz 10 000 000 euro) un tas tiek veikts, lai nodrošinātu komercdarbību šo noteikumu 2.punktā minētajos sektoros (darbības jomā), tai skaitā pakalpojumu nodrošināšanā šo sektoru uzņēmumiem. **Pamatojums**: Kritērija mērķis ir veicināt tādu investīciju projektu apkalpošanu, kas var sniegt lielāku pienesumu gan no ieguldījuma apjoma viedokļa, gan arī ieguldījumu sektora skatu punkta. Otrkārt, kritērija izvēles pamatā ir nepieciešamība nodrošināt sniegtā atbalsta prioritizēšanu publiskā sektora pusē.- investīciju projekta īstenošanas rezultātā **plānoto darba vietu skaits** trīs gadu periodā ir vismaz 75 jaunas darba vietas (Rīgas pilsētas administratīvajā teritorijā plānotas vismaz 100 jaunas darba vietas). **Pamatojums**: Kritērija pamatā ir dati par esošo LIAA klientu attīstības tendencēm trīs gadu periodā. Kā otra kritērija komponente ir nodrošināt tādu investīciju projektu prioritāru apkalpošanu, kas var radīt lielāko efektu uz COVID-19 radītās krīzes seku mazināšanu, nodrošinot jaunu darba vietu izveidi un Latvijas ekonomikas transformāciju; **VAI** komersanta **plānotā mēneša vidējā bruto darba samaksa** darbiniekiem ir ne mazāka kā Centrālās statistikas pārvaldes oficiālajā statistikas paziņojumā publicētais valstī strādājošo mēneša vidējās darba samaksas apmērs iepriekšējā gadā, kam piemērots koeficients 1,5 (Rīgas pilsētas administratīvajā teritorijā tiek piemērots koeficients 2) un investīciju projekta īstenošanas rezultātā plānoto no jauna radīto darba vietu skaits trīs gadu periodā ir vismaz 50 jaunas darba vietas (Rīgas pilsētas administratīvajā teritorijā plānotas vismaz 75 jaunas darba vietas). **Pamatojums**: Kritērija pamatā ir Centrālās statistikas pārvaldes dati par vidējo darba samaksu prioritārajos sektoros. Mērķis ir veicināt tādu investīciju projektu ātrāku realizāciju, kas var nodrošināt jaunu darba vietu izveidi ar augstāku atlīdzības līmeni.- plānotais preču vai pakalpojumu **eksporta apjoms** 3 gadu periodā pēc investīciju projekta īstenošanas ir lielāks par 3 000 000 euro (Rīgas pilsētas administratīvajā teritorijā plānotais preču vai pakalpojumu eksporta apjoms ir lielāks par 5 000 000 euro) vai plānotais saražoto preču vai sniegto pakalpojumu apjoms trīs gadu periodā, kuri ir importa preču vai pakalpojumu aizstājēji, ir lielāks par 500 000 euro gadā trīs gadu periodā. **Pamatojums**: Kritērija mērķis ir veicināt atbalstu eksportējošajiem uzņēmumiem, tādejādi sniedzot atbalstu to izaugsmē un jaunu tirgu apgūšanā. - komersanta plānotais ieguldījumu apjoms **pētniecībā un attīstībā**, tai skaitā darbinieku kompetenču pilnveidē, trīs gadu periodā pēc investīciju projekta ieviešanas ir vismaz 250 000 euro. **Pamatojums**: Kritērija primārais mērķis ir veicināt uzņēmumu ieguldījumus pētniecībā un attīstībā, kā arī darbinieku kvalifikācijas celšanā.) Komersantu pārstāvja LTRK priekšlikums kritērija apjoma noteikšanai ir vēl augstāks. Ņemot vērā ieguldījumu raksturu, projekta 4.4.2. un 4.4.3.apakšpunktā minēto kritēriju izpilde (t.i., minimālais no jauna radīto darba vietu skaits) nav obligāta prasībā attiecībā uz investīciju projektiem viedās enerģētikas jomā, ja investīciju projekts ir saistīts ar jaunu elektroenerģijas ražošanas iekārtu ieviešanu (piemēram, vēja vai saules elektrostaciju ieviešanu) vai elektroenerģijas ražošanas jaudu palielināšanu atjaunojamo energoresursu jomā (tai skaitā, aizstājot esošās elektroenerģijas ražošanas iekārtas). Komersanti Statusa apstiprināšanai var pieteikties, iesniedzot LIAA iesniegumu. Iesniegumā jānorāda Noteikumu 8.punktā prasītā informācija.Ņemot vērā, ka informācija par nodokļu parādu ir publiski pieejama VID administrēto nodokļu (nodevu) parādnieku datubāzē un tiek aktualizēta katru dienu uz datumu - divas darba dienas atpakaļ, LIAA informāciju par iesniedzēja nodokļu parādu iegūst VID administrēto nodokļu (nodevu) parādnieku datu bāzēSavukārt, ja uz iesnieguma iesniegšanas dienu atbilstoši VID publiskajā datubāzē iekļautajai informācijai iesniedzējam veicējam ir nodokļu (nodevu) parāds, kuru nodokļu maksātājs līdz iesniegumu iesniegšanas dienai ir nomaksājis vai ar VID vienojies par labprātīgu nodokļu nomaksu, tad, iesniedzot iesniegumu, pievienojama informācija, kas minēto apstiprina. Piemēram, izziņu no VID elektroniskās deklarēšanas sistēmas par aktuālajiem nodokļu parādiem uz iesnieguma iesniegšanas brīdi. Proti, ja tādu nebūs, tad izziņā būs norādīts, ka šajā datumā nodokļu maksātājam nav VID administrēto nodokļu (nodevu) parādu. Savukārt, ja iesniedzējs ir vienojies par labprātīgu nodokļu nomaksu, tad šādu informāciju norāda iesniegumā, papildu apliecinājumu par minēto faktu neiesniedzot. Proti, tā kā šāda informācija tiek iekļauta VID administrēto nodokļu (nodevu) parādnieku datubāzē, tad 2 dienu laikā šāda informācija publiski būs pieejama.LIAA, pamatojoties uz komersanta iesniegumā norādīto informāciju, pieņem lēmumu par investīciju projekta apstiprināšanu, ja investīciju projekts atbilst vismaz 3 Noteikumu projekta 4.4. punktā noteiktajiem kritērijiem, un izpilda 4.2., 4.3. un 4.5. apakšpunkta nosacījumus par nodokļu parādu virs 1000 EUR neesamību, maksātnespējas procesa vai bankrota neesamību, kā arī pieejamā finansējuma apliecināšanu. Lēmumu par apstiprināšanu vai noraidīšanu LIAA triju darbdienu laikā nosūta uz komersanta e-pasta adresi, kā arī informē tiešās un pastarpinātās publiskās personas un privātpersonas, kuras skars prasība apkalpot projektu prioritārā kārtībā un termiņā.Informācija par apstiprinātajiem prioritāro investīciju statusa projektiem tiek publicēta Latvijas Investīciju un attīstības aģentūras interneta vietnē [www.liaa.gov.lv](http://www.liaa.gov.lv). Lai nodrošinātu prioritārā investīciju projekta īstenošanai paredzētās būvniecības ieceres ātru virzību, saskaņošanu un apstiprināšanu prioritārā secībā un kārtībā, ir nepieciešams veikt Būvniecības informācijas sistēmas pielāgojumus, t.i. papildināt būvniecības ieceres datus ar informāciju par ieceres prioritāro statusu. Funkcionalitāte nodrošinās, ka publisko un privāto tiesību subjekti, kas ir iesaistīti būvniecības ieceres skaņošanas un akceptēšanas procesā, Būvniecības informācijas sistēmā saņemot pieprasījumu tehnisko vai speciālo noteikumu izdošanai, ieceres saskaņošanai un akceptēšanai, redzēs ieceres prioritāro statusu un spēs identificēt likumā noteikto pienākumu veikt attiecīgās darbības īsākos termiņos. Būvniecības informācijas sistēmas pielāgošanas izmaksas ir 17.895,90 EUR un tiks segtas no Ekonomikas ministrijas investīciju budžeta līdzekļiem.Gadījumā, ja prioritāro investīciju projektu apkalpošanas dēļ tiek kavēta citu attiecīgajā iestādē iesniegto administratīvo lietu izskatīšana, tas ir uzskatāms par objektīvu un attaisnojošu iemeslu pagarināt termiņu neprioritāro administratīvo lietu izskatīšanai.Pamatojums par pielikumā ietvertajiem pakalpojumiem:noteikumu pielikumā ir ietverti tiešās un pastarpinātās pārvaldes iestāžu sniegtie pakalpojumi, kuru sniegšanas termiņš var ietekmēt investīciju projektu īstenošanu no komersantu puses, neiekļaujot tādus pakalpojumus, kas ietekmē sabiedrības līdzdalības iesējas un tiesības attiecībā uz līdzdalību lēmumu pieņemšanas procesā to likumīgo interešu aizsardzībai.Pielikumā atbilstoši likumā ietvertajam deleģējumam ir ietverti arī tie gadījumi, kad ir nepieciešams saņemt saskaņojumu no privātpersonām, kuras ir iesaistītas pakalpojumu sniegšanā, veicot valsts pārvaldes uzdevumus, tostarp investīciju projekta īstenošanai nepieciešamo darbību saskaņošanā(piemēram, saistītās infrastruktūras turētāji).Pretstatā citu valstu piemēriem, tai skaitā Lietuvai, regulējums attiecas arī uz vietējā kapitāla uzņēmumiem, kā arī, ņemot vērā ieguldījuma apjomu, tā mērķauditorija ir daudz plašāka nekā Lietuvā. Lietuvā kritērijs ir vismaz 20 000 000 eur ieguldījums reģionos un 30 000 000 eur Viļņā, radot vismaz 150 jaunas pilna laika darba vietas reģionos un 200 Viļņā, turklāt nodrošinot darba stabilitāti vismaz 5 gadus. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Latvijas Investīciju un attīstības aģentūra |
| 4. | Cita informācija | MK noteikumu projekts ir saņēmis konceptuālu atbalstu Saeimas Budžeta un finanšu (nodokļu) komisijas sēdē 15.12.2020, izskatot 23.12.2020. izsludinātos grozījumus Covid-19 infekcijas izplatības seku pārvarēšanas likumā.Nosakot Statusu tiks ievērots Covid-19 infekcijas izplatības seku pārvarēšanas likumā noteiktais, ciktāl tas attiecas uz Statusa piešķiršanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tieši ietekmēs Komersantus, kuri darbojas kādā no Noteikumu projekta 4. punktā minētajiem sektoriem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais regulējums pozitīvi ietekmēs Latvijas konkurētspēju piesaistīt ārvalstu tiešās investīcijas, tādējādi palielinot kopējos nodokļu ieņēmumus valsts budžetā un veicinot ekonomikas atgūšanos un izaugsmi.Noteikumu projekts paredz administratīvo darbību atvieglošanu Komersantiem. Noteikumu projekts samazina administratīvo slogu komersantiem, kas kvalificējas noteikumos noteiktajiem kritērijiem. Plānotā ietekme uz tautsaimniecību, balstoties uz 2019.un 2020.gada datiem: vismaz 50 – 70 investīciju projektiem tiks nodrošināts ātrāks īstenošanas process, tādejādi sekmējot finanšu resursu pieaugumu Latvijas ekonomikā vismaz 100M euro apmērā, kā arī nodrošinot vismaz 1000 jaunu darba vietu ātrāku izveidi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi  | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nav. |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Noteikumu projekta stāšanās spēkā, tas tiks izsludināts “Latvijas Vēstnesī”. Informācija par pieņemto Noteikumu projektu tiks publicēta LIAA mājas lapā [www.liaa.gov.lv](http://www.liaa.gov.lv) un Ekonomikas ministrijas mājas lapā www.em.gov.lv. Pēc Noteikumu projekta stāšanās spēkā, tiks sagatavota preses relīze, lai informētu sabiedrību. |
| 2. | Sabiedrības līdzdalība projekta izstrādē | Noteikumu projekta izstrādes gaitā notikušas konsultācijas ar sekojošām uzņēmējus apvienojošām organizācijām: Latvijas Tirdzniecības un rūpniecības kamera, FICIL (Foreign Investors Council in Latvia), Latvijas Darba devēju konfederācija un Nekustamo īpašumu pārvaldnieku asociācija. |
| 3. | Sabiedrības līdzdalības rezultāti | Saņemts organizāciju atbalsts un ierosinājumi noteikumu projekta izstrādei.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Latvijas Investīciju un attīstības aģentūra, pašvaldības un to būvvaldes, Latvijas Republikas Uzņēmumu reģistrs, VAS “Elektroniskie sakari”, VAS “Latvijas Valsts ceļi”, plānošanas reģioni, Valsts vides dienests, Vides pārraudzības valsts birojs, Pilsonības un migrācijas lietu pārvalde, Būvniecības valsts kontroles birojs, Sabiedrisko pakalpojumu regulēšanas komisija, un citas Noteikumu projekta pielikumā minēto pienākumu izpildē iesaistītās institūcijas un privātpersonas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neparedz jaunu institūciju izveidi vai esošo institūciju likvidāciju.  |
| 3. | Cita informācija | Nav. |

Ekonomikas ministrs J. Vitenbergs

Zanda Gailume - Zohara 67013039

zanda.gailume-zohara@em.gov.lv